CELEX: 62020TN0522
Language: da
Date: 2020-08-11 00:00:00
Title: Sag T-522/20: Sag anlagt den 11. august 2020 — Carpatair mod Kommissionen

9.11.2020   
            
            
               DA
            
            
               Den Europæiske Unions Tidende
            
            
               C 378/37
            
         
      Sag anlagt den 11. august 2020 — Carpatair mod Kommissionen
      (Sag T-522/20)
      (2020/C 378/47)
      Processprog: engelsk
      
         Parter
      
      
         Sagsøger: Carpatair SA (Timiş, Rumænien) (ved advokaterne J. Rivas Andrés og A. Manzaneque Valverde)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse om statsstøtte SA.31662 — C/2011 (ex NN/2011) — gennemført af Rumænien for Timisoara internationale lufthavn — Wizz Air, annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at den anfægtede afgørelse indeholder en åbenbar retlig fejl med hensyn til spørgsmålet, om luftfartsinformationspublikationen (AIP) af 2010 efter sin art er selektiv.
                  
                              —
                           
                           
                              Som de rumænske retter har anerkendt medførte rabatterne i AIP af 2010 statsstøtte til Wizz Air i Timisoara lufthavn.
                           
                        
            
                  2.
               
               
                  Andet anbringende om en åbenbar fejl ved bedømmelsen af de faktiske omstændigheder og en retlig fejl med hensyn til konklusionen om, at de foranstaltninger, der var aftalt mellem lufthavnsoperatøren og Wizz Air, ikke indebar en uretmæssig fordel for Wizz Air.
                  
                              —
                           
                           
                              For det første udviste lufthavnsoperatøren ikke en adfærd, der kan sammenlignes med adfærden udvist af en private aktør i en markedsøkonomi. For det andet anså Kommissionen ukorrekt foranstaltningerne for isolerede forhold og så bort fra kritiske faktorer for den markedsøkonomiske aktørtest. En udvikling, der kunne forudses på tidspunktet for vedtagelsen af foranstaltningerne, medførte, at foranstaltningerne ikke var rentable for lufthavnsoperatøren på mellemlangt og langt sigt.
                           
                        
            
                  3.
               
               
                  Tredje anbringende om en retlig fejl som følge af Kommissionens tilsidesættelse af sin pligt til at udvise omhu med hensyn til det af sagsøgeren anførte om prisdiskriminering i Timisoara lufthavn.
               
            
                  4.
               
               
                  Fjerde anbringende om, at den anfægtede afgørelse er behæftet med en retlig fejl, idet der heri ses bort fra den statsstøtte, der er tildelt Wizz Air gennem en rabat på sikkerhedsafgifter.